als_Latn dik_Latn sag_Latn
Cili është moderatori më i mirë shqiptar sipas Ekrem Kryeziut?
Intervista 16 January, 2017, 12:34
Në serinë e intervistave të quajtura “Intervista Kuqezi”, që realizohen me personalitete të ndryshme shqiptare, nga Gazeta Online “Sovrani.info”, me një bllok pyetjesh ekskluzivisht për shqiptarët, është përgjigjur Ekrem Kryeziu
Cili është vendi më i bukur shqiptar?
Vendlindja.
Kush është personaliteti shqiptar më i rëndësishëm që i ka dhënë njerëzimit?
Ai që arrin majat e famës në botë dhe nuk harron prej nga ka ardhur.
Nëse do të duhej të veçonit një shqiptar, si më meritorin për kombin, pavarësisht periudhave, cili është ai?
Secila epokë e ka heroin e vet.
Cilin ushqim shqiptar do t’ia shërbenit me krenari një vizitori, që do të njihet me kuzhinën shqiptare?
Fli dhe mazë të shkrirë Rugovase.
Cili është aktori më i madh shqiptar për ty, me cilin rol, në cilin film?
Faruk Begolli në rolin e Malit “Dashuria e Bjeshkëve të Nemuna I”
Nëse do të duhej ta prezantonit muzikën shqipe me një këngë apo me një këngëtar, cili do të ishte ai prezantim?
Ardit Gjebrea me Projektin “Jon”
Vendi më i mirë turistik shqiptar, i cili mendoni se është konkurrent në botë?
Luginën e Thethit mbi Valbonë
Monumenti historik, simbol i shqiptarëve?
Tiranë Monumenti i Skënderbeut, në Prekaz Kompleksi memorial i Jasharajve.
Cila është periudha më e ndritshme e shqiptarëve?
Periudha e Rilindjes kulturore.
Kush është shqiptarja më e bukur?
Ajo që e ka buzëqeshjen plotë njerëzi dhe syrin që rrezaton dritë.
Cila është pasuria më e madhe kombëtare e shqiptarëve?
Njeriu që nuk dorëzohet dhe në fund triumfon
Në trojet shqiptare ka shumë monumente historike, skulptura e vepra arti. Cilin artist do ta veçonit si mjeshtrin më të madh?
Muslim Mulliqi në pikturë, Odhise Paskali në skulpturë
Në televizione të ndryshme shqiptare, kemi shumë drejtues emisionesh, cili është njëshi?
Kreshnik – Keka – Berisha në KlanKosova
Gati të gjithë pajtohemi që Kadare është shkrimtari më i madh, dilema më e madhe që kemi është se kush vjen pas tij, i dyti?
Vlerësimet në art nuk janë si në sport, kjo nuk e mohon faktin se Kadare është i pari. I dyti, i treti…etj, etj, varen nga shijet dhe kohët…
Cila është politikania më e bukur shqiptare?
Ambasadorja e Kosovës në Uashington Vlora Çitaku
Cili është gazetari më zhbirues dhe më i guximshëm shqiptar?
Nuk e njoh… Ndoshta Berat Buzhala…
Kush është shqiptari më i pasur?
Unë jo.
Cili është futbollisti më i madh shqiptar?
Ai që luan me forcë me zemër dhe me mendje.
Cili është shqiptari që na e ka prishur imazhin në botë?
Ka shumë… Robëria e gjatë mund të merret si arsyetim për këtë,
Kemi pasur fatin të përjetojmë edhe një nga luftërat çlirimtare të historisë së kombit tonë, atë të çlirimit të Kosovës. Kush nga këto figura ju bën më shumë përshtypje?
Jasharajt e Prekazit
Cili është shkencëtari më i madh shqiptar?
Nobelist Ferid Murati
Tipari më i mirë shqiptar?
Që i takon një populli të pavdekshëm.
Me çfarë njihen shqiptarët në botë?
Me ndjenjën e theksuar ndaj atdheut. Sa më larg atdheut, atdheun aq më shumë e duan !…
Cili është prodhimi më i mirë shqiptar?
Prodhimi më i mirë shqiptar janë fëmijët tanë.
Sa janë shqiptarët në numër?
Një dreq e di… Por besoj se jemi shumë më shumë se sa që mendojmë. Do të doja të mos matem me numra po me vepra.
A jeni për bashkim të shqiptarëve në 1 shtet, apo për 2 shtete shqiptare?
Në një shtet, nëse bënë!
Kush është aleati më i madh i shqiptarëve?
Amerika, Amerika, Amerika!
Në cilin vend, në hapësirat autoktone shqiptare jashtë Shqipërisë dhe Kosovës, shqiptarët janë më të diskriminuar?
Në Serbi.
Ku jetojnë shqiptarët më patriotë?
Aty ku janë dhe aty ku duan të jenë…
Cili është veprimtari më i madh i çështjes shqiptare, ndër të gjallët?
Secili brez i ka heronjtë dhe veprimtarët e vet…Veprat e tyre duhet të vlerësohen me masën kohës së tyre dhe mundësive
Një poezi ose një këngë shqipe, që e thua, e këndon ose e reciton kur je në çaste të gëzueshme apo melankolie, ose kur je duke pirë apo duke kaluar një mbrëmje me miq?
“Xhamadani vija – vija”
A ka qenë Perandoria Otomane pushtuese për shqiptarët?
Perandoria Osmane ka pushtua territore në tri kontinente. Ka pushtuar në Europë, në Azi, dhe në Afrikë. Do të thotë se ka qenë perandori pushtuese por, sa i përket pyetjes duhet të saktësohet se në këto pushtime kanë udhëhequr me sukses edhe prijës që kanë qenë me prejardhje shqiptare por jo shtetas shqiptar ngase shteti shqiptar nuk ka ekzistuar si shtet. Nëse duhet ta akuzojmë perandorin pushtuese osmane duhet t’i akuzojmë edhe shqiptarët që i kanë shërbyer këtij mega shteti. Në vitet 1475-1479 shqiptari Gjedik Ahmet Pashai ka qenë Vezir i parë i Madh i Perandorisë pushtuese Osmane. Ai nuk pranoi të merrte pjesë në pushtimin e Shkodërës por, 38 të tjerë, deri të i fundit, i 39 Demat Ferit Pasha i shërbyen devotshëm kësaj perandorie. Ata ishin shqiptar me gjak por jo me post. Shtetet si shtete kombëtare krijohen në shekullin XIX.
Nëse kinezët shquhen për konsumimin e orizit, me cilin produkt do t’i identifikonit shqiptarët?
Ne shquhemi për konsumimin e bukës,
Nëse gjermanët i identifikojmë me birrën, rusët me vodkë, turqit me çaj, francezët me verë. Cila është pija e identitetit shqiptar?
Globalizmi na ka “pushtuar” dhe pimë çka na pihet….
Pasioni për kafshët shtëpiake është i përhapur kudo në botë, sipas preferencave të ndryshme. Macet, qentë, peshqit, gjarpërinjtë etj. Me cilën kafshë janë më të lidhur shqiptarët?
Me qen.
Kush janë më të bukur tek shqiptarët, femrat apo meshkujt?
Edhe Femrat edhe meshkujt. Mendoj se jemi kombi më i bukur në botë.
Cila është besëtytnia që shqiptarët e besojnë më së shumti?
Mësyshi
A duhet besuar shqiptarit sot, kur ta jep besën?
Kam frikë se, sot Besa ka ngel vetëm si relikt pa përmbajtjen që kishte. Uroj ta kam gabim.
Cili është aktualisht intelektuali ma i madh shqiptarë? (I gjallë)
Ec e dije…
Në cilin vit shqiptarët do të arrijnë të jetojnë mbi 100 vjet?
Kur ta mundin smirën ndaj fqinjit dhe vëllait të vet.
Cilën veshje folklorike do ta zgjeshnit nga trojet shqiptare?
Veshjen e burrave të Rugovës dhe veshjet e grave në Drenicë dhe Dukagjinit.
A kemi shpresë ne shqiptarët ta kuptojmë njëri – tjetrin?
Ata të cilët ende vuajnë nga “kompleksi i robit” vështirë se mund ta kuptojnë njeri tjetrin por, e fundit vdes shpresa…
Një pyetje shtesë, që do t’i shtoje kësaj interviste?
“A u lodha nga këto pyetje?” Përgjigjja ime: Jo. Pyetjet ishin të mira por edhe të vështira…
als_Latn eng_Latn als_Latn als_Latn zul_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn smo_Latn als_Latn scn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bug_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn